LONDÝN - Briti nie sú stotožnení so žiadnou dohodou o brexite, tvrdia však, že rozhodnúť by mali práve oni, a to pomocou referenda.
Toto zistenie vyplýva z prieskum, ktorý včera uskutočnila spoločnosť Sky Data. Zverejnili ho krátko na to, ako Theresa Mayová, že pokiaľ ani na tretíkrát nedôjde k schváleniu dohody, opustí svoj post.
Občania Británie v prieskume tvrdia, že o akejkoľvek dohode by pred jej schválením mali rozhodovať občania v referende. S týmto názorom sa stotožňuje 40 percent opýtaných a 35 percent bolo proti. Proti sa občania vyslovili aj v otázkach súvisiacich s návrhom na odchod Británie z EÚ bez dohody 12. apríla či návrhu na odchod z EÚ pri zachovaní colnej únie a návrhu na zrušenie brexitu.
S dohodou, ktorú vyrokovala Mayová v Bruseli nesúhlasí 42 percent respondentov, za je len 26 percent.
Prieskum sa uskutočnil 27. marca na vzorke 1005 dospelých respondentov.